Tweeter and the Monkey Man

Το "**Tweeter and the Monkey Man**" είναι ένα τραγούδι του βρετανικο-αμερικανικού supergroup Traveling Wilburys το οποίο εμφανίστηκε για πρώτη φορά στο άλμπουμ *[[Traveling Wilburys Vol. 1|Traveling Wilburys Vol.]]* *[[Traveling Wilburys Vol. 1|1]]* του 1988.

## Παρασκήνιο
Αν και η επίσημη συνθετική πίστωση των τραγουδιών αποδίδεται σε όλα τα μέλη του συγκροτήματος, πιστεύεται ότι ο Μπομπ Ντίλαν είναι ο κύριος στιχουργός, επειδή τραγουδάει τα κύρια φωνητικά και δημοσίευσε το τραγούδι μέσω της δισκογραφικής του εταιρείας Special Rider Music. Ωστόσο, αυτό αντικρούεται εν μέρει από την αφήγηση του Τζωρτζ Χάρισον για το τραγούδι στο ντοκιμαντέρ του 2007, *The True History of the Traveling Wilburys*:Το "Tweeter and the Monkey Man" ήταν στην πραγματικότητα [γραμμένο από τους] Τομ Πέτι και Μπομπ [Ντίλαν]. Λοιπόν, ο [Τζεφ Λιν] και εγώ ήμασταν κι εμείς εκεί, αλλά απλώς καθόντουσαν στην κουζίνα, και για κάποιο λόγο μιλούσε για όλα αυτά τα πράγματα που δεν έβγαζαν και πολύ νόημα, ξέρετε και πήραμε μια κασέτα, την βάλαμε και μετά μεταγράψαμε όλα όσα έλεγαν. Ο Χάρισον θυμήθηκε επίσης ότι αυτός και ο Λιν συνέβαλαν στη συνέχεια στο ρεφρέν, ξεκινώντας με τον στίχο "And the walls comes down", το οποίο βασίστηκε σε μια ιδέα του Ντίλαν από την ίδια κασέτα. 

Το "Tweeter and the Monkey Man" θεωρείται μερικές φορές ως ένας παιχνιδιάρικος φόρος τιμής στα τραγούδια του Μπρους Σπρίνγκστιν, ο οποίος συχνά αποκαλούνταν «ο επόμενος Ντίλαν» στην αρχή της καριέρας του. Οι στίχοι περιλαμβάνουν τους τίτλους πολλών τραγουδιών του Σπρίνγκστιν και το τραγούδι δανείζεται πολλά από τα θέματα του Σπρίνγκστιν. Το σκηνικό του ίδιου του τραγουδιού είναι το Νιου Τζέρσεϊ, η πολιτεία καταγωγής του Σπρίνγκστιν και το σκηνικό για πολλά από τα τραγούδια του ίδιου του Σπρίνγκστιν. Τοποθεσίες στο Νιου Τζέρσεϊ, όπως η φυλακή Ράχγουεϊ και το Τζέρσεϊ Σίτι, αναφέρονται ονομαστικά. Οι αναφορές σε τίτλους τραγουδιών του Σπρίνγκστιν περιλαμβάνουν τα: "Stolen Car", "Mansion on the Hill", "Thunder Road", "State Trooper", "Factory", "The River" και ένα τραγούδι το οποίο έγινε δημοφιλές από τον Σπρίνγκστιν αλλά γράφτηκε από τον Τομ Γουέιτς, το "Jersey Girl". Επιπλέον, τα "Lion's Den" και "Paradise" αναφέρονται και προφέρονται εμφανώς στο τραγούδι, καθένα από τα οποία είναι ο τίτλος ενός τραγουδιού του Σπρίνγκστιν τα οποία κυκλοφόρησαν μετά το άλμπουμ των Traveling Wilburys.

Μόνο οι Ντίλαν, Χάρισον, Πέτι και Λιν πηραν μέρος στην ηχογράφηση του "Tweeter and the Monkey Man", καθιστώντας το, το μοναδικό τραγούδι στο Traveling Wilburys *Vol.* *1* στο οποίο δεν συμμετέχει ο Ρόι Όρμπισον με οποιαδήποτε ιδιότητα.

## Σύνθεση και στιχουργικό περιεχόμενο
Το "Tweeter and the Monkey Man" περιέχει πέντε στίχους οι οποίοι διαρκούν 5 λεπτά και 27 δευτερόλεπτα, κάνοντας το τραγούδι, το μεγαλύτερο σε διάρκεια των Traveling Wilburys που έχει ηχογραφηθεί. Ο Ντίλαν τραγουδάει κατά κύριο λόγο τους στίχους του τραγουδιού, με τα υπόλοιπα μέλη του συγκροτήματος (εκτός από τον Όρμπισον) να τραγουδούν μαζί στο ρεφρέν.

Το τραγούδι αφηγείται την ιστορία δύο εμπόρων ναρκωτικών - των Τουίτερ και του Ανθρώπου Μαϊμού (ελληνική μετάφραση του τίτλου του τραγουδιού) - του εχθρού τους, του "Undercover Cop" (μετάφραση: Μυστικός Αστυνομικός) και της αδερφής του αστυνομικού, Jan (μετάφραση: Τζον), ενός μακροχρόνιου ερωτικού ενδιαφέροντος του Ανθρώπου Μαϊμού. Μερικοί στίχοι εγείρουν ένα ερώτημα σχετικά με την ταυτότητα φύλου του/της Τουίτερ, για παράδειγμα: "Tweeter was a boy scout / before she went to Vietnam" (μετάφραση: «Ο Τουίτερ ήταν πρόσκοπος / πριν πάει στο Βιετνάμ...». Αργότερα στο τραγούδι, η Τζαν αναφέρεται να λέει για τον/την Τουίτερ: "I knew him long before he ever became a Jersey girl" (μετάφραση: «Τον γνώριζα πολύ πριν γίνει κορίτσι από το Τζέρσεϊ»).

Σε όλη τη μπαλάντα, εξετάζεται ο θάνατος του Τουίτερ, του Ανθρώπου Μαϊμού και του Μυστικού Αστυνομικού, καθώς και η μοίρα της Τζαν.

## Προσωπικό
**Traveling Wilburys**

* Μπομπ Ντίλαν – κύρια φωνητικά, ακουστική κιθάρα, δεύτερα φωνητικά
* Τζωρτζ Χάρισον – ακουστική κιθάρα, Ντόμπρο, slide κιθάρα, δεύτερα φωνητικά
* Τζεφ Λιν – ακουστική κιθάρα, μπάσο, πλήκτρα, δεύτερα φωνητικά
* Τομ Πέτι – ακουστική κιθάρα, δεύτερα φωνητικά

**Επιπλέον μουσικοί**

* Τζιμ Κέλτνερ – ντραμς
* Τζιμ Χορν – σαξόφωνα
* Ρέι Κούπερ – κρουστά

## Εκδόσεις διασκευής
Το καναδικό ροκ συγκρότημα Headstones ηχογράφησε μια διασκευή του τραγουδιού για το πρώτο τους άλμπουμ με τίτλο *[[Picture of Health]]* το 1993. Κυκλοφόρησε ως το τρίτο single του άλμπουμ το 1994 και έγινε ραδιοφωνική επιτυχία στον Καναδά. Οι στίχοι τροποποιήθηκαν, εξαλείφοντας της υπόνοιας αλλαγής φύλου από τον Τουίτερ και αντικαθιστώντας ορισμένες αμερικανικές αναφορές με καναδικές, όπως η συμπερίληψη της πόλης καταγωγής του συγκροτήματος, του Κίνγκστον.

Οι Tom Petty and the Heartbreakers παρουσίασαν μια διασκευή του τραγουδιού αρκετές φορές το 2013, συμπεριλαμβανομένων των εμφανίσεων στο Θέατρο Μπίκον στις 20 Μαΐου, στο Φεστιβάλ Μουσικής & Τεχνών Μπόναρου στις 14 Ιουνίου και στο Μουσικό Φεστιβάλ Φάιρφλαϊ (Ντόβερ, ΝΤΕ) στις 22 Ιουνίου. Η ερμηνεία στο Μπίκον εμφανίζεται στο ψηφιακό άλμπουμ του συγκροτήματος *Live 2013*.

Ο Π. Πολ Φένετς (the Meteors) διασκεύασε αυτό το τραγούδι στο σόλο άλμπουμ του, με τίτλο *International Super Bastard* το 2010.

Ο Φρεκ ντε Γιόνγκε ηχογράφησε μια εκδοχή στα ολλανδικά στο άλμπουμ του *Parlando* το 2002, που έχει τίτλο "Libelle en mug".

## Παραπομπές

## Εξωτερικοί σύνδεσμοι

* Σχόλιο του Morten Felgenhauer στην ιστοσελίδα Music Reviews του George Starostin – Συζήτηση για το τραγούδι και τις συνδέσεις του με τον Σπρίνγκστιν.
* Σελίδα "Tweeter and the Monkey Man" στο The Dylan Lyric Commentaries
* Επεξήγηση και ανάλυση του τραγουδιού στο everything2.com.

Κατηγορία:Τραγούδια των Traveling Wilburys
Κατηγορία:Singles του 1994
Κατηγορία:Τραγούδια του 1988